| Yai ntoto yina bantu ya Izraele bakaka bonso dikabu na insi ya Kanana, insi yina nganga-nzambi Eleazare, Yozue mwana ya Nuni, mpi bamfumu ya banzo ya batata ya makanda ya Izraele pesaka bo. | |
| Bo bulaka zeke sambu na kukabisa dikabu na bo, kaka mutindu Yehowa tubaka na nzila ya Moize sambu na makanda uvwa ti ndambu. | |
| Moize pesaka makanda zole yina ya nkaka ti ndambu dikabu na bo na simu ya nkaka ya Yordani, mpi yandi pesaka ve Balevi dikabu na kati na bo. | |
| Bo vandaka kutanga bana ya Yozefi makanda zole, Manase ti Efrayimi mpi bo pesaka ve Balevi dikabu na ntoto yina, katula kaka bambanza ya kuzinga mpi banseke sambu na bitwisi na bo mpi bima na bo. | |
| Bantu ya Izraele kabisaka ntoto yina kaka mutindu Yehowa songaka Moize. | |
| Ebuna bantu ya Yuda pusanaka pene-pene ya Yozue na Gilgale, mpi Kalebi mwana ya Yefune muntu ya Kenizi tubilaka yandi nde: Nge me zaba mbote mambu yina Yehowa tubilaka Moize muntu ya Nzambi ya kieleka na Kadeshi-barnea sambu na nge ti mono. | |
| Mono vandaka ti bamvula ntangu Moize nsadi ya Yehowa tindaka mono katuka na Kadeshi-barnea sambu na kukwenda kutala insi yina na mayele, mpi mono vutukaka ti nsangu ya masonga. | |
| Ata bampangi na mono yina tombukaka ti mono salaka nde bantu kulemba nitu, mono landaka Yehowa Nzambi na mono na ntima ya mvimba. | |
| Moize zengaka kieleka na kilumbu yina nde: ‘Ntoto yina dikulu na nge me niata ta kuma dikabu ya mvula na mvula sambu na nge mpi bana na nge, sambu nge me landa Yehowa Nzambi na mono na ntima ya mvimba.’ | |
| Ntangu yai, kaka mutindu yandi silaka, Yehowa me bikisa mono na luzingu bamvula yai yantika kilumbu yina Yehowa silaka Moize ntangu Izraele vandaka kutambula na ntoto-makanga mono kele kaka awa bubu yai, mono me lungisa bamvula 85. | |
| Mpi bubu yai mono kele ngolo kaka mutindu mono vandaka na kilumbu yina Moize tindaka mono. Ngolo na mono kele ntangu yai kaka mutindu yo vandaka na ntangu yina, sambu na bitumba mpi sambu na bisalu ya nkaka. | |
| Yo yina, pesa mono ntoto yai ya bangumba yina Yehowa silaka na kilumbu yina. Ata nge waka na kilumbu yina nde bana ya Anaki vandaka kuzinga kuna na bambanza ya ngolo, ya kieleka Yehowa ta vanda ti mono, mpi mono ta kula bo, kaka mutindu Yehowa silaka. | |
| Ebuna Yozue sakumunaka Kalebi mwana ya Yefune mpi pesaka yandi Ebroni bonso dikabu na yandi. | |
| Yo yina Ebroni kele ya Kalebi mwana ya Yefune, muntu ya Kenizi, bonso dikabu na yandi tii bubu yai, sambu yandi landaka Yehowa Nzambi ya Izraele na ntima ya mvimba. | |
| Zina ya Ebroni vandaka ntete Kiriati-arba (Arba vandaka muntu ya nene na kati ya bana ya Anaki). Ebuna insi vandaka na ngemba, bitumba vandaka ve. | |